张栻
送八兄
弥旬积雨穗生耳，冬壑未渠收潦水。
围炉情话政尔佳，乃复归舟行万里。
三年百感卧湘城，风急鹡鴒原上情。
岂地他人意独真，每觉办语温如春。
少年锐气凌八区，晚以乐义称乡闾。
闻人有急若己如，天报两子双明珠。
小隐卜筑兰溪边，修篁乔木今参天。
是非荣辱不到处，卷书一榻清昼眠。
人言寿骨隐修眉，庆事鼎鼎供期颐。
岂惟宗族托轨范，政倚晚节增光辉。
有弟有弟复何为，杜门读书人谓痴。
入山未遂扫松原，江头独立送归时。